open-index/open-wikipedia-markdown huggingface dataset:
Deutxland

**Deutxland** es un pais en Europa sentral. La area de Deutxland es sirca 357 578 cilometres cuadrida. La cuantia de abitores, en la anio 2006, ia es judida como sirca 82,5 milion persones. Lo es formida par 16 statos composante e covre un area de 357 021 cilometres cuadrida. Con un cuantia de abitores de 82 miliones, lo es la stato plu poplada de la Uni European. A pos Statos Unida, lo es la destina de migra plu popular en la mundo. Sua capital es urbe plu grande es Berlin e otra sites importante es Hamburg, München, Köln, Frankfurt, Stuttgart, Düsseldorf, Leipzig, Bremen, Dresden, Hannover e Nürnberg.

La lingua major es deutx.

## Istoria
Tra 900 anios, la istoria de Deutxland ia es unida a lo de la Impero Roman Santa. En 800, la re franco Carlo la grande ia es coronida como imperor e ia fundi la Impero Carolan cual ia es divideda entre sua eritores en 843. La Impero Santa Roman ia emerji de la rejion este de la rena orijinal de Carlo la grande.

Deutxland ia uni prima a un nasion en la anio 1871.

Deutxland ia es declarada como un republica a la comensa de la Revolui Deutxland en novembre 1918. A 11 agosto 1919, la presidente Friedrich Ebert ia suscrive la Constitui democrata de Weimar.

Pos la Gera Mundal Du, en 1949, Deutxland ia es divideda a du statos: la Republica Federal Deutxland, o Deutxland Ueste, e la Republica Deutx Democratial, o Deutxland Este. Lo ia deveni reunida en 1990.

## Jeografia

Deutxland ave 16 statos (*Länder* o *Bundesländer*), incluinte la sites Berlin e Hamburg.

## Politica
Deutxland es un democratia parlamental. La parlamento deutx ave du cameras: la *Bundestag* (Parlamento federal) e la *Bundesrat* (Consilio federal). La parlamento federal es direta elejeda par la popla. La consilio federal es la representa de la governas de la 16 statos federal. Deuxtland es un stato federal.

La xef de la governa en Deutxland ave la titulo *Bundeskanzler* (Canselor federal). La xef de la stato es elejeda par la *Bundesversammlung* (Asembla federal) e ave la titulo *Bundespräsident* (Presidente federal).

La parlamento federal ave 620 membros e ses partitos es aora representada en lo.

* Xef de la stato: Frank-Walter Steinmeier (SPD)
* Ministro prima: Friedrich Merz (CDU).

## Relijio
De sua funda en 1871, Deutxland ia es du tris protestante e un tri catolica, con un minoria judi notable. Otra relijios ia ance esiste en la stato ma ia no ateni la sinifia demografial e la efeto cultural de la tre fidas. La composa relijial ia cambia a pos 1945, con Deutxland ueste avente plu relijios como resulta de la migras e Deutxland este deveninte casi nonrelijiosa a causa de la politicas statal. A pos la reuni de Deutxland en 1990, plu fidas ia veni a Deutxland cambiante la composa: lo ave un declina forte de la relijiosia e un aumenta de la protestantes evanjelial e la muslimes.

## Turisme
Deutxland es la pais sete la plu visitada en la mundo con 407 milion reposas de note en 2012. Berlin ia es la site tre de la plu visitadas en Europa. Ajuntada, plu ca 30% de deutxes ia pasa sua vacanses en sua propre pais.
Diccionario de la lengua española

La ***Diccionario de la lengua española***, ance conoseda como ***Diccionario de la Real Academia Española*** (DRAE) es la disionario autoriosa de espaniol. Lo es produida, editada e publicida par la Real Academia Española (RAE). Lo ia es prima publicida en 1780, de cuando editas nova ia es publicida en cada desenio. La edita dudes-tres ia es publicida en 2014.

Editaste *

## Referes
Diccionariu de la Llingua Asturiana

La ***Diccionariu de la Llingua Asturiana*** (DALLA) es un disionario de asturian developada par la *[[Academia de la Llingua Asturiana]]* en multe anios e finida a 30 junio 2000. Lo ia es primida a 15 desembre 2000.

## Developa
En el labora multe persones e la plu famosa es Xosé Lluis García Arias, Ana María Cano González e Ramón d'Andrés. A pos sua publicida, la Presidente de la Academia de la Lingua Asturian ia renunsias per lasa a Ana Cano como presidente car el ia considera ce sua laboras ia fini con la publica de la ''Normas Ortográficas y la Conjugación de Verbos en 1981 e la Gramática Asturiana en 1988.

## Cualias
La disionario aves 1 300 pajes e 50 000 parolas.
Deutxland Nazi

**Deutxland Nazi** es la nom istoriografial per la periodo entre 1933 e 1945, cuando la Partito Sosialiste Nasional de Laborores Deutx o Partito Nazi de Adolf Hitler ia governa la pais. Ofisial, la Stato deutx ia es nomida *Deutsches Reich* ("Impero deutx") de 1871. Par contrasta, la governa nazi ia deside adota la nom *Großdeutsches Reich* ("Grande impero deutx") cual ia es usada asta 1945. Ance la nom *Drittes Reich* ("Impero tre") es usada per refere a esta epoca.

## Nom
La nom ofisial de la stato ia es *Deutsches Reich* (Impero deutx) de 1933 a 1943 e *Großdeutsches Reich* ("Impero deutx grande") de 1943 a 1945. La deutxes moderna refere a la periodo como *Zeit des Nationalsozialismus* ("tempo de sosialisme nasional") o *Dritte Reich* (Impero tre").

## Jeografia
### Cambias teritorial
Como resulta de sua defeta en la Gera Mundal Prima e la Trata de Versailles, Deutxland ia perde alga teritorios, spesial los cual es este de la rios Oder e Neisse, a Polsca.

## Politica
### Ideolojia
*Article xef: [[Nazisme]]*

La Partito Sosialiste Nasional de Laborores Deutx ia es un partito political destriste cual ia apare en la cambion cual ia acompania la Depresa Grande en 1929. Cuando el ia es en prison pos la *Putsch* nonsusedosa de Munchen de 1923, Hitler ia scrive *[[Mein Kampf]]*, do el ia descrive sua ideas per cambia la sosia deutx a un sosia fundida sur raza. La ideolojia nazi ia asembla antiiudisme, ijenia razal e eujenetica, e ia combina lo con pangermanisme e crese teritorial con la ojeto de oteni plu *[[Lebensraum]]* per la popla deutx.

La governa ia atenta oteni esta teritorio nova par ataca Polsca e la Uni Soviet, con la intende de deporta o mata la iudis e la slavicas ala vivente, ci ia es regardada como inferior a la raza arian e como un parte de un conspira iudi bolxevic. La governa nazi ia crede ce sola Deutxland pote vinse la fortias bolxevic e salva umanas de la domina mundal par la iudis internasional. Otra persones sur ci la nazis ia crede ce los ne merita vive ia es romanis, Atestores de Iaue, omosesales, persones sosial malajustada e descapasidas.

Influeda per la promove *Völkisch*, la governa ia oposa la modernisme cultural e ia suporta la developa de un militar estendosa a la custa de inteletalisme. Creosia e arte ia es sofocada, estra cuando los ia pote servi como propaganda. La partito ia usa simboles como la bandera de sangue e rituos como la asemblas de la Partito Nazi per coraji unia e reafirma la popularia de la governa.

### Governa
Comandas *Reichsstatthalter* entre 1933 e 1935 ia aboli la *Länder* (statos) de Deutxland e cambia los con un divide manejal nova, la Gaue, gidada par gidores de la NSDAP (*Gauleiters*), ci ia deveni la governeros de sua rejiones propre. La cambia ia no es fada completa e la statos ia es usada como divides manejal per alga departes de la governa como instrui.
Diego Jiménez de Ayllón

**Diego Ximénez de Ayllón** (Arcos de la Frontera, 1530 - 1590) ia es un militar, scrivor e poesiste de la Renase espaniol de la sentenio 16.

El ia distingui se en la campania de la Adriatica e en la gera de Deutxland. Sua epica educada *Los famosos y heroicos hechos del invencible y esforzado caballero, honra y flor de las Españas, el Cid Ruy Díaz de Bivar, con los de otros varones ilustres dellas no menos dignos de fama y memorable recordación* es regardada como la publicida prima de un poesiste de Cadiz en espaniol. El ia edita ance la *Sonetos a illustres varones de éste felicísimo y catholico exército*, publicida en 1959.
Dinastia almoravide

La **dinastia almoravide** ia es un dinastia imperal berber de Maroco. Lo ia crea un impero en la sentenio 11 cual ia estende entre Africa norde-ueste e Al-Andalus. Fundida par Abdallah ibn Yasin, la capital almoravide ia es Marrakesh, un site fundida en 1062. La dinastia ia orijina entre la tribus nomada berber latumna e gudala.
Dia Internasional de Ioga

La **Dia Internasional de Ioga** es selebrada a 21 junio de cada anio, de pos sua comensa en 2015. Un dia internasional per ioga ia es declarada en acorda unida par la Asembla Jeneral de la Nasiones Unida a 11 desembre 2014. Ioga es un pratica spirital, fisical e mental, atribuida xef a Barat. En sua parla a la Nasiones Unida, la ministro xef barati Narendra Modi ia sujesta la dia 21 junio como la dia la plu longa de la anio en la Emisfera Norde, con importa spesial en multa partes de la mundo.

## Nom
En hindi, la nom es *Antarāṣṭrīya Yog Divas* (अंतर्राष्ट्रीय योग दिवस).

## Lias esterna
* Ministreria de Ayush - Dia Internasional de Ioga
* Festa Mundial de Ioga
Dipno

La **Dipnos** es pexes nonusual car los ave no sola brancias, ma ance pulmones. Los es interesante per biolojistes car los presenta un forma de animal entre los cual abita en acua e los cual abita sur tera.

## Arbor filojenetical

 └─o Dipno
    └─o Dipnorincina
       ├─o Lepidosireniformes
       │ └─o Lepidosirenide
       │     
       └─o Seratodiformes
          ├─o Seratodontide (estinguida)
          └─o Neoceratodontide
Diprotodonto

La **diprotodontos** es un ordina de mamales australian.  Los es marsupiales, e un ordina grande, con sirca 120 spesies, incluinte cangarus, oposumes australian, coalas, uombatas e otras.

* Familia Fascolarctido (coalas)
* Familia Vombatido (uombatas)
* Familia Macropodido (cangarus, ualabis, e pademelones)
* Familia Potoroido (potorus o cangarus ratin]])
* Familia Buramido (oposumetas)
* Familia Falanjerido (oposum australian)
* Familia Pseudocerido (oposum australian)
* Familia Petaurido (oposum australian e liscores)
* Familia Acrobatido (oposum australian e liscores)
* Familia Tarsipedido (oposum de miel)
Dictionary of Old English

La ***Dictionary of Old English*** (DOE) es un disionario de engles antica, publicida par la Sentro de Studias Medieval de la Universia de Toronto, su la gida de Angus Cameron, Ashley Crandell Amos e Antonette diPaolo Healey. Lo completi la studia sur la engles moderna de la *[[Oxford English Dictionary|Oxford English Dictionary]]* e la studia de la engles media de la *[[Middle English Dictionary|Middle English dictionary]]*.

## Istoria
La disionario ia es consetida en 1968 como un sustitua de la Disionario Anglosason Bosworth–Toller, cual ia es compilada en un epoca en cual la studia de la anglosason e la tecnicas lexicografial ia es min avansada. De la comensa, la editores ia es interesada en la aplica posible de la tecnica informatica a la taxe de composa la disionario, e en fundi la testo de la disionario a un corpo.

## Lia esterna
*Paje ueb ofisial
Diodoro de Sisilia

**Diodoro de Sisilia** (elinica: *Διόδωρος Σικελιώτης* Diodoros Sikeliotes) ia es un istoriste elinica. El es conoseda per scrive un obra monumental de istoria universal, nomida *Biblioteca Istorial*, entre 60 e 30 aec. Lo es divideda en tre partes. La parte prima covre la istoria mital asta la destrui de Troia, organizada en forma jeografial, descrivente areas de la mundo de Misre, Barat, Arabia asta Elas e Europa. La parte du covre de la Gera de Troia asta la morte de Alexandro la grande. La parte tre covre la periodo asta la 60 aec. La titulo reconose ce el ia fundi sua obra en otra autores.
Disionario

Un **disionario** es un colie de parolas en un o plu linguas, tipal en ordina alfabetal, e pote inclui informa sur definis, usa, etimolojia, fonetica, pronunsia, tradui etc.

## Vide ance
* Disionario de Elefen
* Disionario de Lingua Franca Nova: Elefen-Engles Engles-Elefen
Divide Blu

La **Divide Blu** (espaniol: *División Azul*, deutx: *Blaue Division*) ia es un unia de bonvolores espaniol cual ia servi en la Armada Deutx en la Fronte Este en la Gera Mundal Du.

## Orijina
An si Francisco Franco ia no trae ofisial Espania a la Gera Mundal Du juntada a Deutxland Nazi, el ia permete ce bonvolores junta la Armada Deutx (*Wehrmacht*), su la constrinje ce los sola luta contra la Uni Soviet a la Fronte Este, e no contra la Aliadas Ueste o abitores european en zonas ocupada. En esta modo, el ia manteni la pas con la Aliadas ueste e ia suporta la deutx en la gera interna espaniol cuando diverjente la emosias anticomuniste de multe nasionaliste espaniol. La ministro de esterna en Espania, Ramón Serrano Súñer, ia sujesta crea un corpo de bonvolores, e en la comensa de la Opera Barbaroja, Franco ia envia un ofre ofisial de aida a Berlin.
Divide de Deutxland

La **divide de Deutxland** entre la anios 1949 e 1990 ia es un resulta de la Gera Mundal Du. Pos la fini de la gera, Deutxland ia es divideda par la potiosas vinsente a cuatro zonas ocupada. En la parte ueste ia es la zonas de SUA, Britania Grande (Rena Unida) e Frans; en la parte este ia es la zona de Uni Soviet. Ance la site xef Berlin ia es divideda en esta modo.

La "Gera Fria" comensante ia gida pronto a tensas forte entre la potiosas ueste e la Uni Soviet. En la segue, Deutxland ia es divideda per tempo longa.

En 1948 un reformi de la sistem monal ia avenii, separada en la zonas ueste. A 23 maio 1949, la Republica Federal Deutxland ia es fundida en la zonas ueste. Un junta de la parte este a tempo plu tarda ia es projetada. Ma cuando, a 7 octobre 1949, la Republica Deutx Democratial ia es fundida en la zona este, la divide de Deutxland ia es realida.

La du statos ia developa vera diferente. En la parte este los ia developa un sistem sosialiste, influeda par la Uni Soviet. En la parte ueste un sistem capitaliste ia developa, influeda par la SUA. En 1956 la Republica Federal ia deveni un membro de la alia militar ueste NATO, e, a pos, la Republica Democratial ia deveni un membro de la alia militar de este, la Trata de Warszawa. Asta 1961, un frontera abrida ia esiste entre la du statos. Car la potia economial en la ueste ia es plu grande ca en la este, la stabli de la sistem en la este ia es nonfasil. Par esta causa, la frontera ia es cluida par la Republica Deutx Democratial, comensante a 13 agosto en Berlin.

En 1989 la Republica Deutx Democratial ia veni en un crise. La majoria de persones ia es vera noncontente con la restrinje de sua libria democratial, spesial sua libria de viaja. A 9 novembre 1989, los ia abri la frontera en Berlin par forsa. Pos esta, la reuni de Deutxland ia aveni a 3 otobre 1990.
Sir Cixote

**Sir Cixote** (en espaniol moderna: *Don Quijote* AFI: [doŋ kiˈxote] escuta) es un novela espaniol par Miguel de Cervantes Saavedra. Lo descrive la aventuras de un nobil espaniol ci, pos leje naras de cavaleria, comensa crede ce el es un cavalero ci debe batalia la nonjustias de la mundo.

El viaja xercante aventuras con sua acompanior Sancho Panza, un cultivor naive. La imajina de Cixote es frecuente noncontrolable, e el vide molines de venta como jigantes e oteles campanial como casteles.

Cervantes ia intende la novela como un satira de naras de cavaleria en la eda medieval, ma el ia crea un imaje rica de vive espaniol e metafores briliante.

Sir Cixote ia influe vasta a la developa de naras de prosa, e ia deveni la tema de multe obras diversa en la campos de arte, filma, baleto, opera e depinta.

## Vide ance
* Miguel de Cervantes

## Lia esterna
* La nobil injeniosa Sir Cixote de La Manxa
Douglas Adams

**Douglas Noel Adams** (11 marto 1952 – 11 maio 2001) ia es un scrivor engles. El es la plu bon conoseda como la autor de *La manual de autostopa galasial*, cual ia comensa sua vive en 1978 como un comedia de radio ante deveni un "trilojia" de sinco libros, un serie de televisa, alga teatrales, un jua de computador, e en 2005 un filma major.

El ia scrive ance *La ajenteria de deteta oliste de Dirk Gently* (19876) e *La ora de te longa e oscur de la spirito* (1988), ia coscrive *La sinifia de Liff* (1993), *La momento final per vide…* (1990), e tre naras per la serie de televisa *[[Dotor Ci]]*. Pos sua mori, on ia publici un colie de sua labora, incluinte un novela nonfinida, como *La salmon de duta* en 2002.

Adams ia deveni conoseda como un portavose per animales e la ambiente, e un amor de autos rapida, cameras, e la computadores Macintosh de Apple.

El ia es un ateiste dedicada, e ia imajina famosa un stangeta consensa ci velia a un matina e pensa: "La buco en cual me es situada conveni multe bon a me, no? Lo es clar ce on ia crea lo per conteni ultima me!" La biolojiste Richard Dawkins ia dedica sua libro *La ilude de Dio* a Adams, scrivente a sua mori ce "la siensa ia perde un ami, la leteratur ia perde un inspiror, la gorila de monte e la rinosero negra ia perde un defendor brava."
Dragan Taskovski

**Dragan Taskovski** (Skopje, 10 setembre 1917 – Hvar, setembre 1980) ia es un istoriste macedonsce.

Pos reseta sua instruis prima e de liseo en Skopje, el ia gania un diploma mestral sur politica en Beograd. El ia defende sua tese "En dirije a la etnojenese de la popla macedonsce" en Skopje (12 april 1975) e ia es elejeda como rexercor superior.

El ia junta se a la Armada Popular de Libri de Macedonia. Pos la autonomi el ia ave funsionas political e sosial diversa: ensenior e dirijor de la Scola Political de la Comite Sentral de la Lega de Comunistes de Macedonia; profesor de sosiolojia en la Scola de Cultiva e Cultiva de Foresta; presidente de la Asosia de Filolojistes e Sosiolojistes de la Republica Sosialiste de Macedonia; e Dirijor de la Instituida per la Rexerca Sosiolojial, Political e Judal de Skopje.

## Alga obras
* La nase de la nasion macedonsce, Skopje, 1967.
* Sur la nasion macedonsce, 1967.
* En dirije a la etnojenese de la popla macedonsce
* Macedonia tra la edas, 1985
Ecinozon

La **ecinozones** es un sufilo de la ecinodermata, e inclui esta clases:
*Ecinoideo
*Holoturoideo
*Ofiosistioideo †
*Helicoplacoideo †
Eciuro

La **eciuros** (o "vermes culierin") es un grupo peti de animales de mar. Los es comun poneda en la grupo de anelidos, ma los no ave la strutur sesionida de la anelidos, e per esta razona los pote es tratada como un filo separada.

La eciuros no es bon studiada, estra la spesie *Bonelia viridens*. Esta spesie produi un pigmento briliante verde en sua pel, nomida bonelin. La larvas de *Bonelia* es multe reatosa a esta cimical, e developa a mases cual la femas adulte enspira. La mas supravive como un semiparasito multe peti cual produi spermas, e vive en un cambra spesial en la corpo de la fema.

En la lus, bonelin es un bioside eselente cual mata bateria, larvas de otra spesies, e selulas de sangue roja en probas de laborerias. Bonelin es aora studiada como un model posible per antimicrobiales nova.
Dominica

**Dominica** (en engles: *Dominica* /ˌdɒmɪˈniːkə/; en franses: *Dominique*; en caribe: *Wai‘tu kubuli*), nomida ofisial la **Comunia de Dominica** (en engles: *Commonwealth of Dominica*; en franses: *Commonwealth de la Dominique*) es un pais en la Mar Caribe. La site capital, Roseau, es en la lado suventa de la isola. La isola es a la sude-sude-este de Guadelupe e a la norde-ueste de Martinic. La area de la pais es sirca 754 cilometres cuadrida. La punto la plu alta en la pais, Morne Diablotins, ave 1 447 metres de altia. La cuantia de abitores, en la anio 2014, ia es sirca 72 301 persones. La linguas major es engles e un dialeto de franses.

La isola ia es abitada prima par la Calinago, e plu tarda lo ia es coloni par europeanes, xef par la franses de la desenio de 1690. Los ia arivada a un ves cual ia es longa pos Cristoforo Colombo ia pasa la isola en soldi, 3 novembre 1493; la nom nativa de la isola es derivada de la parola latina per "soldi". La Rena de Britan ia prende controla de la isola en 1793, pos la Gera de Sete Anios, e institui gradal engles como la lingua ofisial. La isola ia autonomi como un republica en 1978.

Dominica ia es nometida la "Isola de Natur de la Caribe" per sua ambiente natural. Lo es la isola la min vea de la Antiles Minor. Lo ia es formida par ata jeotermal volcanal, como mostrada par la fonte calda la du de la plu grande en la mundo, Lago Boiling. La isola ave forestas pluvosa montaniosa, e es la casa de multe animales e plantas rara, e multe spesies de avias. Alga de la rejiones costal ave areas multe seca, ma areas interna ave multe pluve. La papagaio imperal, cual on pote trova sola en la isola de Dominica, es la avia nasional de la isola e apare sur la bandera nasional. La economia de Dominica depende sur turisme e cultiva.

## Jeografia e clima
Dominica es covreda per la plu par forestas pluvosa e ave la lago calda la du de la plu grande en la mundo, Lago Boiling. Dominica ave multe cascades, fontes e rios. La area de Calibishie, cual es en la norde-este de la pais, ave plaias arenosa. On ia creda ce alga plantas e animales es estinguida en isolas ambiente, ma estas pote es trovada en la forestas de Dominica. La isola ave alga areas protejeda, incluinte la Parce Nasional Cabrits, e ance 365 rios.

La Parce Nasional Morne Trois Pitons es un foresta tropical con cualias volcanal. Lo ia es reconoseda como un loca de erita mundal en 4 april 1995, un distingui lo comparti con cuatro otra isolas caribe.

La Comunia de Dominica es envolveda en un disputa longa con Venezuela sur la reclamas teritorial par Venezuela de la mar sirca Isla de Aves (Isola de Avias), un isoleta pico cual es 225 cilometres a la ueste de la isola Dominica. En un visita a Venezuela en 2006, la ministro xef de Dominica, Roosevelt Skerrit, ia declara ce Isla de Aves parteni a Venezuela; esta ia fini la reclama teritorial ma no la reclama maral.

Dominica ave du sentros xef de popla: Roseau (con 14 725 abitores en 2011) e Portsmouth (con 4 167 abitores en 2011).
Djibuti

**Djibuti** (en arabi: جيبوتي‎‎ *Jībūtī*; en franses: *Djibouti*; en somali: *Jabuuti*; en afar: *Gabuuti*), nomida ofisial la **Republica de Djibuti**, es un pais en Africa. Lo borda Ertra a la norde, Itiopia a la ueste e sude, e Somalia a la sude-este. Lo ance borda la Mar Roja e la Golfo Aden a la este. La area de Djibuti es sirca 23 200 cilometres cuadrida.

En la eda antica, la teritorio ia es un parte de la pais de Punt, e a pos par Xeba, e a pos par Axum. Zeila (oji en Somalia), cual ia es prosima a lo, ia es la loca de sultanias medieval de Adal e Ifat. En la tarda de la sentenio 19, la colonia de Somalia Franses ia es fundida par tratas cual ia es suscriveda par la sultanes somali e afar con la franses. La ferovia de Somalia Franses a Dire Daua (e a pos a Addis Ababa) ia capasi lo sustitui per Zeila como la porto per Itiopia sude e Ogaden. A pos lo ia es renomida a la Teritorio Franses de la Afars e la Issas en 1967. A pos un desenio, la popla djibuti ia vota per autonomia. Esta ia marca ofisial la fundi de la *Republica de Djibuti*, cual ia es nomida per sua site capital. Djibuti ia junta se a la Nasiones Unida en la mesma anio, en 20 setembre 1977. En la temprana de la desenio de 1990, tensas sur representa governal ia comensa un desacorda con armas, cual ia fini en un acorda per la comparti de potia entre la partito governante e la oposa en 2000.

Djibuti es un nasion multietnical. La cuantia de abitores, en la anio 2007, ia es sirca 496 374 persones. En 2012 lo ia es sirca 830 000. La linguas ofisial es franses e arabi. Ance parlada es somali, afar e oromo, la lingua de Etiopia de sude cual es relatada con somali. Sirca 94% de la abitores es praticores de islam, cual es la relijio ofisial e ia es dominante en la rejion per plu ca un mil anios. La issas e afares somali es la du etnicos la plu grande. Ambos de los parla linguas afroasiatica, cual es linguas nasional reconoseda.

La droga minor khat/qat es multe popular.

La pais es un base importante per la armada franses.
Ecolojia

*Per plu, vide [[:Category:Ecolojia|la categoria ecolojia]].*

La **ecolojia** es la siensa cual studia la interelatas entre la vive e sua ambiente fisical (lumina, enerjia, umidia, venta, osijen, carbodiosido, acua, etc) e biolojial (organismes vivente). La ecolojia es un siensa interdisiplinal. Lo combina la biolojia, la sosiolojia, la antropolojia, la climatolojia, la idrolojia, la fisica, la cimica, la jeolojia, tasonomia, matematica, fisiolojia, etc., per acorda plu a la realia natural.
Ectoprocto

**Briozones**, ance nomida Polizon o Ectoprocto.

## Arbor filojenetical

 └─o **Ectoprocto** o Briozon
   ├─o Filactolamato o Plumatelido
   └─o
     ├─o Stenolemato
     │ ├─? Ederelido (estinguida)
     │ ├─o Trepostomato (estinguida)
     │ ├─o Sistoporato (estinguida)
     │ │ ├─o Seramoporino (estinguida)
     │ │ └─o Fistuliporino (estinguida)
     │ ├─o Criptostomato (estinguida)
     │ │ ├─o Streblotripino (estinguida)
     │ │ ├─o Goldfusitripino (estinguida)
     │ │ ├─o Timanodictino (estinguida)
     │ │ ├─o Rabdomesino (estinguida)
     │ │ └─o Ptilodictino (estinguida)
     │ ├─o Fenestrato (estinguida)
     │ └─o Tubuliporato o Cyclostomato
     │   ├─o Fasiculino
     │   ├─o Canselato
     │   ├─o Serioporino
     │   ├─o Rectangulato o Licenoporido
     │   ├─o Articulato
     │   ├─o Paleotubuliporino
     │   └─o Tubuliporino
     └─o Jimnolemato
       ├─o Ctenostomato
       │ ├─o Benedeniporoideo o Protoctenostomato
       │ ├─o Alsionidino
       │ ├─o Flustrelidrino
       │ │ └─o Flustrelidroideo
       │ ├─o Victorelino
       │ ├─o Paludiselino o Paludiselido
       │ ├─o Vesicularino
       │ └─o Stoloniferino
       │   ├─o Everilioideo
       │   ├─o Ualkerioideo
       │   ├─o Vesicularioideo
       │   └─o Terebriporoideo
       └─o Celostomato
         ├─o Inovicelato o Etedo
         ├─o Scruparino
         ├─o Malacostego o Membraniporoideo
         ├─o Flustrino
         │ ├─o Caloporoideo
         │ ├─o Buguloideo
         │ ├─o Selarioideo
         │ └─o Microporoideo
         └─o Ascoforo
           ├─o Acantostego
           │ ├─o Cribrilinoideo
           │ ├─o Bifaxarioideo
           │ ├─o Nefroporideo
           │ └─o Cateniseloideo
           ├─o Ipotomorfo
           ├─o Umbonulomorfo
           │ ├─o Aracnopusioideo
           │ ├─o Adeonoideo
           │ └─o Lepralieloideo
           └─o Lepraliomorfo
             ├─o Batoporoideo
             ├─o Seleporoideo
             ├─o Mamiloporoideo
             ├─o Urseoliporoideo
             ├─o Smitinoideo
             └─o Scizoporeloideo
Eda comun

La **eda comun** es la eda en cual nos vive aora. Lo ia comensa en la anio 1, la anio prima de la sentenio prima.

La terma "eda comun" es usada per evade asosias relijial. A orijina, esta sistem de numeros de anios es cristian: on ia suposa ce la anio prima es la anio de la nase de Jesus, e on ia refere a anios "ante Cristo" e "pos Cristo" (o "Anno Domini" en latina).

La corti **aec** sinifia "ante la eda comun" (ante Cristo):
* Julio Cesar ia es matada en la anio 44 aec.

La corti **ec** sinifia "de la eda comun" (pos Cristo):
* La crusada prima ia comensa en la anio 1096 ec.

En situas normal, un numero de anio sin **aec** o **ec** indica la eda comun.

## Razonas per la terma "eda comun"

* La terma "eda comun" es plu neutra, car lo no relata a la relijio cristian.
* La anio esata de la nase de Jesus es probable entre la anios 7 e 4 aec. La funda de la eda cristian es falsa.
* Nos pote usa la sistem de numeros de anio, cual es estendeda, per esemplo, en computadores.
* Frases simil es ja usada en nasiones sin multe cristianes, como Israel e Xina.

## Razonas contra la terma "eda comun"

* An si on cambia la nom, la eda comun es la mesma cosa como la eda cristian.
Ecuador

**Ecuador** (ofisial la Republica de Ecuador) es un pais en la norde-ueste de America Sude. Lo es bordada par Colombia a la norde, Peru a la este e sude, e la Mar Pasifica a la ueste. Lo inclui ance la Isolas Galapagos en la Mar Pasifica, a sirca 1000 cilometres a ueste de la tera xef. Lo es la pais la plu ueste cual es locada a la ecuator.

Lo ia casi grupos nativa diversa cual ia deveni gradal asorbeda par la Impero Inca en la sentenio 15. La teritorio ia es colonida par Espania en la sentenio 16, ateninte autonomia en 1820 como un parte de Colombia Grande, de cual lo ia emerji como sua propre pais en 1830. La erita de ambos imperos es refletada en la popla etnical diversa de Ecuador, do la plu de la 15,2 milion abitores es de raza miscada, segueda par minorias grande de desendentes european, nativa e african.

Espaniol es la lingua ofisial, parlada par un majoria de la popla, ma on reconose ance 13 linguas nativa, incluinte cetxua e xuar. La site capital es Quito, e la site la plu grande es Guayaquil. Per refleta la ricia de la erita cultural de la pais, UNESCO ia declara la sentro istorial de Quito como un Loca de Erita Mundal en 1978. Cuenca, la site tre de la plu grandes, ia deveni ance un Loca de Erita Mundal en 1999, como un esemplo eselente de un site colonial projetada de stilo espaniol en la interna de la Americas.

Ecuador ave un economia developante cual depende multe de petrolio e produidas cultival. On clasi lo como un pais de revenu media. Lo es un republica presidental democrata. Sua constitui nova de 2008 es la prima de mundo cual reconose diretos legal enforsable de ecosistemes. Ecuador es conoseda per sua ecolojia rica cual ospita multe plantas e animales endemica, como los de la Isolas Galapagos. Lo es un de 17 paises megadiversa en la mundo.

Sua area es sirca 283 560 cilometres cuadrida. En la anio 2007, lo ia ave un popla de sirca 13 755 680 persones.
Eda contempora

La **eda contempora** es la periodo de la istoria cual comensa con la Revolui Franses e lo en cual nos vive oji. En esta periodo, la umanas ia vive un transita de popla, finida per la sosias avansada (nomida mundo prima) e ancora aveninte en la plu parte de paises (paises sudevelopada e paises nova industrida), cual ia porta sua crese ultra la limitas poneda par la natur, ateninte la jenerali de la consuma de tota tipo de produidas, servis e recursos natural cual ia fa crese la nivel de vive de la plu parte de umanas ma cual ia fa aumenta la nonegalias sosial e lasa per la futur nonsertias ambiental.

La avenis de esta epoca ia es influeda  par la cambias aselerada en economia, sosia e tecnolojia cual ia es nomida Revolui Industrial. A la mesma tempo, la sosia preindustrial ia es destruida e un sosia de clases ia apare gidada la burjesia cual ia vide un declina de sua oposores xef (la favoredas) e la nase e developa de un clase nova (promove de laborores). La cambias political e ideolojial ia es an plu spetaculin (revolui libraliste, nasionalisme, autocratias). como ance la cambias en la mapa political mundal e la geras plu grande conoseda para la umanas.

En la campos economial, sosial e political, on pote demanda si la eda contempora es un vinse de la forsas governante la eda moderna o un periodo en cual la forsas economial e sosial cual ia nase en la eda moderna ia ateni sua potensia entera: la capitalisme e la burjesia e la forsas political cual ia fa lo de forma paralel: la nasion e la stato.
Eda medieval en England

La **eda medieval en England** conserna la istoria de England en la eda medieval, de la fini de la sentenio 5 asta la comensa de la eda moderna en 1485. Cuando England ia emerji pos la cade de la Impero Roman, la economia ia es laserada e multe vilas e sites ia es abandonada. Pos alga sentenios de migra germanica, identias e cultures nova ia comensa emerji, developante renas xasante cual ia compete per la potia. Un cultur artal rica ia flori con la anglosasones, produinte poesias epica como Beowulf e arte de metal sofisticada. La anglosasones ia converti a cristianisme en la sentenio 7, e un rede de moncerias ia es construida tra England. En la sentenios 8 e 9, England ia es atacada par la vicinges, e la luta ia dura tra multe desenios, instituinte Wessex como la rena la plu potiosa e promovente la crese de un identia engles. An con la crises repeteda de pasa de rena e la prende de potia dansce en la comensa de la sentenio 11, en la desenio de 1060 England ia es un stato potiosa e sentrida con un economia susedosa.

La invade normande de England en 1066 ia indui la defeta e la sustitui de la elejedas anglosason par la nobiles franses e normande e sua suportores. William la concistor e sua seguores ia emprende la sistem statal esistente, ia represa la revoltas local e ia controla la abitores par un rede de casteles. La renores nova ia introdui feudalisme a la governa de England, eliminante sclavia ma creante campanianes feudal. En la sentenios 12 e 13, la cuantia de abitores de England ia dupli, nurinte la crese de la vilas e sites e de la comersia, aidada par la temperatur plu calda en Europa norde. Un onda nova de moncerias ia es constituida, ma reformis eglesal ia crea tensa entre la res e la arcibispos. An con la developas en la governa de England e la sistem legal, la lutas entre la elejedas anglosason-normande ia causa geras internas multiple e la perde de Normandia.

En la sentenio 14, England ia esperia la Famion Grande e la Mori Negra, du avenis desastrosa cual ia dui la cuantia de abitores, lasante la economia en caos en suminante la ordina political vea. Turbas sosial ia segue, en la forma de revoltas campanian de 1381. Entretempo la cambias en la economia ia causa la emerji de un clase sosial nova, la burjesia, e la nobilia ia comensa eserse potia tra un sistem nomida feudalisme basida. Cuasi 1500 vilas ia es abandonada par sua abitores e multe omes e femes ia xerca oportunes nova en la vilas e sites. Tecnolojias nova ia es introduida, e England ia produi alga de filosofistes e siensistes natural la plu grande de la eda medieval. La res engles en la sentenios 14 e 15 ia reclama la trono de Frans, provocante la Gera de Sento Anios. A veses England ia ave un militar grande, con economia cresente par la profitas de la comersia internasional de lana e de vestes, ma en 1450 la pais ia es en crise, frontinte fali militar con Frans e un retrosede economial corente. Plu turbas sosial ia aveni, segueda par la Gera de la Rosas, fada entre du partitos oposante de la nobilia engles. La vinse de Henry 8 en 1485 marca la fini de la eda medieval en England e la comensa de la eda moderna.
Eda medieval en Romania

La **eda medieval en Romania** ia comensa con la retira de la mongoles, la ultima de la poplas migrante cual ia invade la teritorio de Romania moderna, pos sua ataca de 1241–42. Lo ia fini con la rena de Micel la Corajosa (1593–1601) ci, en un periodo corta de tempo en 1600, ia dirije Valahia, Moldavia e Transilvani, la tre prinsias de cual sua teritorios va es unida a alga sentenios a pos per crea Romania.

## Bibliografia
*Köpeczi, Béla; Makkai, László; Mócsy, András; Szász, Zoltán; Barta, Gábor. "History of Transylvania".
*Nicolae, Adrian. "Cum au uitat românii un mileniu de istorie I"
*Nicolae, Adrian. "Cum au uitat românii un mileniu de istorie II"
*Samuelson, James (1882). "Roumania: Past and Present"
Eda medieval en Espania

La **eda medieval en Espania** es la periodo de plu ca mil anios entre la sentenios 5 e 15 en la penisola Iberian, de cual sua identifia con la Espania de aora ia causa debate sur lo cual es Espania.

La comensa es marcada par la invade germanica en 409 e la fini par la concista de Granada en 1492.

La rena visigoto, de la batalia de Voillé (507), ia lasa sua presentia en Galia e ia sentri en la provinse roman Hispania. Pos la fali de la atenta de crea un sosia dual, con la minoria visigoto separada de la majoria roman, la Consilio 3 de Toledo (589) ia stimula la construi de un sosia e cultura comun, con la importa de la instituis eglesal. La debilias interna ia no desapare, permetente la invade arabi de 711, cual ia marca la comensa de la presentia muslim en Espania, cual ia es renomida como Al-Andalus. La periodo de la Califia de Cordoba (929-1031) ia ateni sua culmina, deveninte un potia economial e militar e comensante un vera "eda orosa" cultural cual ia estende multe plu de sua estingui como organiza political.

La apare, solidi e crese de la renas cristian ia converti esta periodo de oto sentenios en un reconcista e repopli de tota la penisola, cual ia es nominada "Espania" en la linguas romanica cual ia es nasente. Lo ia es un sosia separada en comunias definida de forma etnical e relijial (cristianes, iudis e muslimes) e multe militarida (como la teritorio, plen de casteles). La usa de la terma "feudalisme" es la ojeto de debate istoriografial.

Asta la sentenio 9 la supremia de la muslimes ia es clar. Entre la concista de Toledo (1085) e la batalia de la Navas de Tolosa (1212), la situa ia pasa tra diferente puntos de ecuilibra, car la avansa spetaculin de la cristianes otenida par la divide de la muslimes en renas peti diferente (taifas) ia es parada cuando la imperos de la norde de Africa de la almohades e la almoravides ia es unida su severia relijial. La desenios sentral de la sentenio 13 ia vide concista desidente cristian, cual ia lasa la teritorio muslim reduida a la amiria de Granada, en cuando la strutur de la penisola ia crea la Espania de la sinco renas (Granada, Portugal, Navarra e la Coronas de Castelia e Aragon). En la du sentenios a pos, la prosede de concista ia fini en un contesto de crise jeneral cual inclui cambias strutural importante (como la comensa de la cambia de la feudalisme a la capitalisme), disputas sosial grave e la continua de geras sivil; a la mesma tempo, la instituidas espaniol de la Governa Antica (*Ancien Régime*) ia apare de projetas grande.

La uni de la Res Catolica e sua politica sposal complicada ia permete la traversa de la Eda medieval a la Eda moderna, la construi de un Monarcia Espaniol de cual sua natur e niveles de integra es un otra problem istoriografial. Simultan, la Eda de la Descovres ia es developada, de cual la beneficada prima ia es Portugal, cual en esta epoca ia es la monarcia prima autoritariste de Europa ueste cual constitui un stato moderna (o stato-nasion), un stato cual disputa con Espania (de cual lo no ia es separada asta 1640) e la renas England e Frans.

## Vide ance
* Istoria de Espania
Eda medieval en Italia

La **istoria de la eda medieval** es comun comprendeda como la istoria entre 476, la anio de la cade de la Impero Roman ueste, e 1492, la anio de la descovre de America. Cuando on parla de la istoria de ***Italia*** medieval on debe comprende la istoria de Italia de la invade par la lombardas (568) asta la Pas de Lodi (1454), cual ia comensa cuatrodes anios de ecuilibra political e cual ia es la periodo la plu importante de la Renase italian.
Eda moderna

La **eda moderna** es la eda tre de la periodos en cual la istoria es divideda. Lo comensa en la sentenio 15 e fini en la 18.

La istoristes debate sur la comensa de la periodo per alga es la cada de Constantinopoli en 1453 e per otras es la descovre de America en 1492. La fini de la eda moderna es la Revolui franses en 1789.

En esta periodo ia emerji nova economias e instituidas, deveninte plu sofisticada tra la eda moderna. Esta prosede ia comensa en la sites-stato medieval en la norde de Italia, xef en Genova, Venezia e Milano. La coloni european de America, Asia e Africa ia aveni entre la sentenios 15 e 19 como ance la estende de cristianisme tra la mundo.
Eda oro muslim

La **eda oro muslim** es un eda en la istoria de islam, tradisional datida como aveninte entre la sentenios 8 e 13, en cual multe de la mundo muslim istorial ia es gidada par califias diversa, e cuando obras de cultur, siensa e developa economial ia flori.
Edas de preistoria

La seguentes es la nomes jeneral asetada per la **edas de preistoria** de umanas:

***La [[Eda de Petra]]:**
**Paleolitica
***Paleolitica inferior (sirca 2,500,000 – 100,000 anios ante la presente):
****la jenero *Homo*
*****Homo erectus*
****controla de foco
***Paleolitica media (sirca 300,000 – 30,000 anios ante la presente):
*****Homo neandertalensis*
*****Homo sapiens *temprana en Africa
***Paleolitica superior (sirca 40,000 – 10,000 anios ante la presente):
****condui moderna
****inventa de la lansadardo
****doma de canes
**Mesolitica (comensante sirca 20,000 aec):
***microlites
***inventa de la arco e flexas
***inventa de la canoa
**Neolitica (comensante sirca 10,000 aec):
***la Revolui Neolitica
***la siensa de cultiva
***doma de animales per come
***la inventa de seramica
***La [[eda de cupre]] o calcolitica** (comensante sirca 5,000 aec):
**inventa de la metalurjia de cupre
**inventa de la rota
**doma de cavalos
***La [[eda de bronze]]:** 
**la inventa de la metalurjia de bronze
**la inventa de scrive
**la inventa de la spada
**la inventa de la caron
**en Asia sude-ueste: 3300 - 1200 aec
**en Asia sude: 3000 - 1200 aec
**en Europa: 3000 - 600 aec
**en Xina: 3000 - 700 aec
**en Corea: 1500 - 300 aec
***La [[eda de fero]]:**
**la inventa de la metalurjia de fero
**la inventa de la alfabeta
**la inventa de leteratur
**en Asia sude-ueste: 1300 aec – 600 aec
**en India 1200 aec – 200 aec
**en Europa 1200 aec – 400 ec
**en Xina 600 aec – 200 aec
**en Japan 100 aec – 500 ec
**en Corea 400 aec – 60 aec
**en Nijeria 400 aec – AD 200 ec
Edgar Allan Poe

**Edgar Allan Poe** (1809–1849) ia es un poesiste, autor de naras corta, editor e criticiste leteratural de la SUA. On regarda el como parte de la move romantica american. La plu bon conoseda per sua naras de misterio e macabria, Poe ia es un de la praticores prima american de la nara corta, e on considera el como la inventor de la jenero de naras de detetor. El ia contribui ance a la jenero emerjinte de naras siensal. Entre la scrivores american bon conoseda, el ia es la prima ci ia atenta susta se sola par scrive, produinte un vive e carera finansial difisil.

Sua obras la plu conoseda es de la moda gotica, un jenera cual el ia segue per plase a la gustas de la popla. Sua temas la plu repetente trata demandas de moria, incluinte sua sinias fisical, la resultas de descomposa, preocupas de entera prematur, la reanima de la mores, e lamenta. On considera jeneral multe de sua obras como parte de la jenero de romanticisme oscur, un reata leteratural a transendentalisme, cual ia es forte nonplasente a Poe.

En ajunta a naras de teror, Poe ia scrive ance satiras, naras umorosa e enganas. Per resultas comica, el ia usa ironia e estravagantia riable, frecuente en un atenta de libri la lejor de sua conforma cultural.

## Vide ance
* Vicitestos:La cade de la Casa de Usor
* Anabel Li
Edinburgh

**Edinburgh** es la capital de Scotland, la loca de la parlamento e governa scotes, la site con la area la plu grande en la pais, e la site con la popla du la plu grande en la pais. Lo ave un popla de cuasi 500 000 persones. Lo es la capital de pos 1437, cuando la rena de James II Stuart ia comensa.

En gailica, sua nom es *Dùn Èideann*. Lo ave la nometas *Auld Reekie* (cual sinifia "fumosa") e *Edina*. En la dialeto local, on nomi lo *Embra*. En franses es *Edimbourg* e en arabe *Edinbra*.

Sua slogan es en latina: *Nisi Dominus frustra* ("Sin la Senior, futil").

Lo ave 4 membros de parlamento de la partito Labour, e 1 de Liberal.

La consilio de la site es: Labor 20 : Nasionaliste 18 : Conservatiste 11 : Verde 6 : Democratiste Liberal 3.

Sua strada sentral es la Milia Real.

La palasio Holyrood (de cual sua nom sinifia "crus santa" en engles vea) es la loca ofisial en Scotland de la Rea, Elizabeth 2 de England, ma Elizabeth 1 de Scotland.

Reconoseda como la capital de Scotland de pos la sentenio 15, e cisa de plu temprana, Edinburgh conteni la Parlamento Scotes e la seja de la monarcia en Scotland. Istorial un parte de Midlothian, la site es ja longa un sentro de educa, spesial en la campos de medica, lege scotes, leteratur, la siensas e injenia. Lo es la sentro finansical la plu grande en la Rena Unida, pos London. La atraes istorial e cultural de la site ia fa ce lo deveni la numero du de la destinas la plu popular per turistes, denova pos London, atraente plu ca milion visitores ultramar en cada anio.

## Istoria

La abita umana la plu temprana conoseda en la rejion de Edinburgh ia es a Cramond, do on ia trova indicas de un camperia mesolitica cual on ia dati a s 8500 aec. On ia trova trasas de abitas plu tarda, de la edas de bronze e fero, sur Castle Rock, Arthur's Seat, Craiglockhart Hill e la Colinas Pentland.

Cuando la romanes ia ariva en Lothian a fini de la sentenio prima ec, los ia descovre un tribu celta, de ci los ia scrive sua nom como *votadini*. A alga tempo ante la sentenio 7 ec, la gododines (suposable desendentes de la votadinos) ia construi un fortresa de colina nomida Din Eidyn o Etin.

En 638, la fortres de la gododines ia es asejada par soldatos de Re Oswald de Northumbria, e sirca esta tempo, la controla de Lothian ia pasa a la anglos. Sua influe ia dura tra la tre sentenios seguente asta sirca 950, cuando, en la rena de Indulf, fio de Constantino 2, la *burh* (fortres) ia es concistada par la scotes, e la resta su sua autoria a pos.

En la Arcivo Picto de la sentenio 10, la fortres es nomida *oppidum Eden*.

## Sita


Edina! Scotia's darling seat!
All hail thy palaces and tow'rs!

Rabbie Burns (1759–96)
Edmund Hillary

**Edmund Percival Hillary** (20 julio 1919 – 11 janero 2008) ia es un esploror e montanior de Zeland Nova. A 29 maio 1953, el e la montanior xerpa Tenzing Norgay ia deveni la trepores prima ci ateni la culmina de Montania Everest. Los ia es un parte de un mision engles a Everest, gidada par John Hunt.

Hillary ia deveni interesada en la asende de montanias cuando el ia es ancora en scola, e ia fa sua asende prima en 1939 a Montania Olivier. El ia es un navigor en la RNZAF en la Gera Mundal Du. El ia vade ancora a la Polo Norde e la Polo Sude.

Pos sua asende de Everest el ia dedica sua vive per aida la popla xerpa de Nepal con la Himalayan Trust cual el ia fundi. Par sua laboras, multe scolas e ospitales ia es construida en esta parte distante de la Himalaias.

Sir Edmund ia es ance un abeor (un person ci manteni abeas per colie la miel).
Egali

En matematica, un **egali** es un declara de un egalia conteninte un o plu variables. Cada lado de un egali es nomida un membro de la egali. Cada membro conteni un o plu termas. La egali

: Ax^2 + Bx + C = y 

ave du membros: *Ax<sup>2</sup> +Bx + C*, e *y* . La membro de la lado sinistra ave tre termas e la membro de la destra ave un terma. La variables es *x* e *y* e la parametres es *A*, *B* e *C*.
Egali cuadral

En aljebra fundal, un **egali cuadral** (de la latina *quadratus* "cuadro") es cualce egali con la forma
:ax^2+bx+c=0
do *x* representa un nonsabeda, e *a*, *b* e *c* representa numeros conoseda, tal ce *a* no es egal a zero. Si *a* es zero, alora la egali es linial, no cuadral.
Egipte antica

**Egipte**, o **Ejipte antica** ia es un sivilia de Africa norde-este, consentrada longo la estende basa de la rio Nilo, en lo cual oji es Misre. Lo es un de la ses sivilias global cual ia apare autonom. La sivilia egiptian ia segue Egipte preistorial e ia fusa sirca 3150 aec (como diseda par cronolojia normal egiptian) con la uni political de Egipte Alta e Egipte Basa sur Menes (ci on identifia comun con Narmer). La istoria de Egipte antica ia aveni como un serie de renas stable, cual ia es separada par periodos de nonstabilia relativa cual es nomida la Periodos Media: la rena vea de la temprana de la eda de bronze, la rena media de la media de la eda de bronze e la rena nova de la tarda de la eda de bronze.

Egipte ia ateni la zenite de sua potia en la rena nova, en la periodo de Ramses, cuando lo ia egali la Impero Hitita, la Impero Asirian e la Impero Mitani, pos cual lo ia entra un periodo de declina lenta. Egipte ia es invadeda o concistada par un serie de potias stranjer, per esemplo la cananes, la libis, la nubis, la asirianes, la babilonianes, la farsis acemenan, e la macedonsces en la Periodo Media Tre e la Periodo Tarda de Egipte. En la tempo seguenta la mori de Alexandro la grande, un de sua jenerales, Ptolemeo 1, ia institui se como la renor nova de Egipte. Esta Rena Ptolemeo elinica ia governa Egipte asta cuando, sur Cleopatra 7, lo cade a la Impero Roman e ia deveni un provinse roman.

La susede de la sivilia de Egipte anitca ia veni partal de sua capasia per ajusta a la constrinjes de la rio Nilo per cultiva. La inonda perdisable de la vale fertil ia produi un suprapasa de cultivas, cual ia suporta un popla plu densa, e crese sosial e cultur.

## Vide ance
* Tutankhamun